cyanic-selkie/wikianc huggingface dataset:
Οθωμανοί Σουλτάνοι ελληνικής καταγωγής
Μουράτ Δ΄ (1612-1640)
Γιος του Σουλτάνου Αχμέτ Α΄ και της ελληνικής καταγωγής Αναστασίας, κόρης έλληνα ιερέα από την Τήνο (1589-1651), γνωστής στην Υψηλή Πύλη ως Μαχπεϊκέρ Κιοσέμ Σουλτάν. Η Κιοσέμ στην ηλικία των 15 ετών πουλήθηκε στο χαρέμι του Αχμέτ Α΄ από τον Μπεϊλερμπέη της Βοσνίας. Το όνομά της άλλαξε σε Μαχπεϊκέρ και αργότερα σε Κιοσέμ. Υπήρξε η πρώτη από τις δύο μοναδικές γυναίκες της Οθωμανικής Αυτοκρατορίας που άσκησαν επίσημα την εξουσία του αντιβασιλέα κατά την χρονική διάρκεια των ετών 1623 - 1632, μετέχοντας στις συνεδριάσεις του Υπουργικού Συμβουλίου (Divan) πίσω από μία κουρτίνα. ΄Όταν ο δεύτερος γιος της Ιμπραήμ Α΄ διαδέχθηκε τον πρώτο της γιό Μουράτ Δ΄ και αποδείχθηκε ψυχικά ανίκανος να κυβερνήσει, η Κιοσέμ συνέχισε να ασκεί την εξουσία στην Υψηλή Πύλη. Μετά το θάνατό του παρουσίασε στο Υπουργικό Συμβούλιο τον επτάχρονο εγγονό της Μεχμέτ Δ΄ (γιο του Μουράτ Δ΄) με τις λέξεις «αυτός είναι, κοιτάξτε τι θα κάνετε με αυτόν» και αμέσως ανακήρυξε τον εαυτό της αντιβασιλέα, για δεύτερη φορά (1648-1651). Όταν η μητέρα του 7χρονου Σουλτάνου Μεχμέτ Δ΄, η Τουρχάν Χατιτζέ Σουλτάν πληροφορήθηκε ότι η Κιοσέμ σχεδίαζε να ανεβάσει στον θρόνο άλλο της εγγονό, την στραγγάλισε με μια κουρτίνα. Ετάφη στο μαυσωλείο του άνδρα της Αχμέτ Α΄ και κηρύχθηκε 3ήμερο πένθος στην Κωνσταντινούπολη. ΄Ηταν αγαπητή στον λαό για τις φιλανθρωπίες της και γιατί έπειτα από τρία χρόνια έδινε την ελευθερία στους σκλάβους της.
Σελίμ Α΄ (1470 – 1520)
thumb|right|200px|Σελήμ Α΄ Γιος του Σουλτάνου Βαγιαζήτ Β΄ και της ελληνικής καταγωγής Αϊσέ Χατούν, κόρης του αλλαξοπιστήσαντα έλληνα Αλαουντέβλ Μποζκούρτ Μπέη.
Παραπομπές
Κατηγορία:Οθωμανοί Σουλτάνοι
HMS Chequers (R61)
Το HMS Chequers ήταν αντιτορπιλικό κλάσης C που ναυπηγήθηκε για το Βασιλικό Ναυτικό. Εντάχθηκε σε υπηρεσία το 1945 και διαλύθηκε για σκραπ το 1966.
Κατασκευή
Το Ναυτικό παρήγγειλε το Chequers στις 24 Ιουλίου 1942, μαζί με άλλα επτά πανομοιότυπα σκάφη. Ναυπηγήθηκε στις εγκαταστάσεις της Scotts Shipbuilding and Engineering Company στο Γκρήνοκ (Greenock) της Σκωτίας και εντάχθηκε σε υπηρεσία τον Δεκέμβριο του 1945, δηλαδή μετά από το τέλος του Δευτέρου Παγκοσμίου Πολέμου.
Βιβλιογραφία
Κατηγορία:Αντιτορπιλικά κλάσης C (1943) του Βασιλικού Ναυτικού
Πυκνότητα καταστάσεων
Στη Φυσική Στερεάς Κατάστασης, η πυκνότητα καταστάσεων (ΠΚ) είναι ο αριθμός των ενεργειακών καταστάσεων ανά μονάδα όγκου ενός φυσικού συστήματος στην ενεργειακή περιοχή (Ε, Ε+dΕ) ή ο αριθμός ηλεκτρονίων ή τροχιακών ανά μονάδα ενέργειας. Μαθηματικά εκφράζεται ως εξής:
όπου dN είναι ο αριθμός των καταστάσεων ανά μονάδα όγκου στο υπό εξέταση σύστημα.
Η γνώση της πυκνότητας καταστάσεων είναι σημαντική για την επεξήγηση αρκετών φαινομένων. Συγκεκριμένα η ΠΚ στη στάθμη Φερμί έχει μεγάλη σημασία για τον καθορισμό των ιδιοτήτων των στερεών σωμάτων.
Κατηγορία:Φυσική συμπυκνωμένης ύλης Κατηγορία:Φυσική στερεάς κατάστασης Κατηγορία:Επιστήμη υλικών Κατηγορία:Θεμελιώδεις έννοιες της φυσικής
Μικελάντζελο Αντονιόνι
Ο Μικελάντζελο Αντονιόνι (Michelangelo Antonioni, 29 Σεπτεμβρίου 1912 - 30 Ιουλίου 2007) ήταν Ιταλός σκηνοθέτης και παραγωγός του κινηματογράφου. Οι ταινίες του διακρίνονται για την ιδιαίτερη αισθητική τους προσέγγιση, δίνοντας έμφαση στους χαρακτήρες. Ανήκε ιδεολογικά στο χώρο της Αριστεράς, χωρίς όμως να είναι στρατευμένος, κρίνοντας αντικειμενικά κάθε κατάσταση, κάτι που φανερώνει ένα ειλικρινές (χωρίς ωραιοποιήσεις) ντοκιμαντέρ του για τον Μάο Τσετούνγκ.
Βιογραφία
Γεννήθηκε στη Φεράρα, στις 29 Σεπτεμβρίου 1912. Σπούδασε οικονομικά και αποφοίτησε από το πανεπιστήμιο της Μπολόνια. Το 1939 ξεκίνησε σπουδές κινηματογράφου στη Ρώμη, στο Centro Sperimentale Di Cinematografia της Σινετσιττά. Εκεί συνάντησε μερικούς από τους καλλιτέχνες με τους οποίους συνεργάστηκε αργότερα, όπως τον Ρομπέρτο Ροσελίνι. Από το 1942 μέχρι και το 1952 συνεργάστηκε σε πέντε ταινίες ως σεναριογράφος, μαζί με τον Ρομπέρτο Ροσελίνι, τον Σάντις, τον Φελίνι και άλλους.
Πέθανε στις 30 Ιουλίου 2007.
Εξωτερικοί σύνδεσμοι
Κατηγορία:Ιταλοί σεναριογράφοι Κατηγορία:Ιταλοί παραγωγοί ταινιών Κατηγορία:Ιταλοί άθεοι Κατηγορία:Τιμητικό Όσκαρ (παραλήπτες) Κατηγορία:Ιταλοί σκηνοθέτες κινηματογράφου
Ξηρά αχλύς
Η ξηρά αχλύς είναι ένα μετεωρολογικό φαινόμενο όπου σκόνη, καπνός ή άλλα ξηρά σωματίδια περιορίζουν την ορατότητα. Η ξηρά αχλύς παρατηρούμενη από μακριά φαίνεται σαν πέπλο περισσότερο σκοτεινού χρώματος που σκεπάζει την περιοχή στην οποία εκδηλώθηκε. Έχει δε ποικίλες αποχρώσεις από υποκυάνου μέχρι πορτοκαλόχρου ή και γκρίζου όπως συμβαίνει στην υγρά αχλύ.
Αέρια ρύπανση
Όταν οι καιρικές συνθήκες δεν επιτρέπουν την διάλυση του καπνού και άλλων ρυπογόνων, αυτά συνεχίζουν να συγκεντρώνονται και σχηματίζουν ένα χαμηλά ιπτάμενο νέφος το οποίο εμποδίζει την ορατότητα και μπορεί να γίνει σοβαρή υγειονομική απειλή, συγκεκριμένα κατά του ανθρώπινου αναπνευστικού συστήματος. Η ατμοσφαιρική ρύπανση υπό την μορφή πυκνής, στάσιμης ξηράς αχλύς με αιτίες τις εκπομπές τροχοφόρων οχημάτων και βιομηχανιών ονομάζεται φωτοχημικό νέφος, ενώ αν έχει αιτίες την καύση στερεών καυσίμων όπως ξύλο και κάρβουνο, ονομάζεται αιθαλομίχλη.
Δείτε επίσης
Κατηγορία:Μετεωρολογικά φαινόμενα
Ακτίνα Σβάρτσιλντ
Ακτίνα Σβάρτσιλντ ονομάζεται η οριακή ακτίνα (από το κέντρο του) που πρέπει να έχει ένα ουράνιο σώμα ώστε να καταλήξει σε μαύρη τρύπα. Δηλαδή αν ένα ουράνιο σώμα έχει ακτίνα μικρότερη από την ακτίνα Schwarzschild του, τότε είναι μαύρη τρύπα. Ο λόγος είναι ότι αν έχει ίση ακτίνα με αυτήν, τότε η ταχύτητα διαφυγής από την επιφάνειά του ισούται με την ταχύτητα του φωτός. Κατά συνέπεια, αν συμπιεστεί σε ακόμα μικρότερο μέγεθος τότε η βαρύτητα στην επιφάνειά του αυξάνεται τόσο που η ταχύτητα διαφυγής του γίνεται μεγαλύτερη ακόμα και από την ταχύτητα του φωτός, άρα το ουράνιο σώμα καταλήγει σε μαύρη τρύπα, μια περιοχή του χώρου από την οποία τίποτα, ακόμη και το φως, δεν μπορεί να ξεφύγει.
Ο όρος χρησιμοποιείται ειδικότερα στη φυσική και την αστρονομία, με έμφαση στα βαρυτικά φαινόμενα. Ο τύπος που δίνει την ακτίνα αυτή είναι:
G : η βαρυτική σταθερά η οποία είναι περίπου 6,673×10−11 N·(m/kg)2
M         : η μάζα του ουράνιου σώματος
c^2 : η ταχύτητα του φωτός (στο κενό) στο τετράγωνο (περίπου 8,98755179×1016 m/s)
Η ακτίνα Schwarzschild πήρε το όνομά της από τον Γερμανό αστρονόμο Καρλ Σβάρτσιλντ (Karl Schwarzschild), ο οποίος υπολόγισε αυτήν ακριβώς τη λύση για τη Γενική θεωρία της σχετικότητας το 1916.
Πηγές
Κατηγορία:Μαύρες τρύπες
Εύρυτος του Άκτορα
Ο Εύρυτος ήταν ο ένας από τους δύο Μολίονες, γιος του Άκτορα και αδελφός του Κτέατος. Ο Εύρυτος πήρε ως σύζυγό του τη Θηραιφόνη, τη θυγατέρα του Δεξαμενού, βασιλέα της Ωλένου (Παυσανίας, Ε 3,3), και έγινε έτσι πατέρας του Θαλπίου, ενός από τους ηγέτες των Επειών.
Πηγή
ΕυρυτοςΑκτο Ευρυτ
Fordson Thames ET
Τα Fordson Thames ET6 και ET7 ήταν μια γκάμα φορτηγών που παρουσιάστηκαν από τη Ford της Βρετανίας το 1949 και αντικατέστησαν το Fordson 7V, ενώ επίσης ήταν to πρώτο μεταπολεμικό φορτηγό Ford στην Ευρώπη.
Ιστορία
Εκτός από την Κοινοπολιτεία των Εθνών, προσφερόταν και στην ηπειρωτική Ευρώπη, αλλά όχι στη Γερμανία. Η σειρά μοντέλων δεν ήταν διαθέσιμη μόνο ως φορτηγό και σασί, αλλά και ως βαν και λεωφορείο. Ήταν αρχικά διαθέσιμο ως ET6 με τη γνωστή μηχανή Ford flathead V8 3,6 λίτρων 85 ίππων, που χρησιμοποιήθηκε επίσης στο Ford Pilot και ως ET7 με πιο οικονομικό εξακύλινδρο κινητήρα ντίζελ Perkins 4,7 λίτρων με 50 ίππους. Η "μουρωτή" (με μούρη) καμπίνα με το ρύγχος του καπό και το χωρισμένο παρμπρίζ είχε περισσότερο χώρο από τον προκάτοχό του φορτηγού. Παράχθηκε από την εταιρεία κατασκευής αμαξωμάτων Briggs Motor Bodies και επίσης προμηθεύτηκε σχεδόν στην ίδια μορφή για τα ανταγωνιστικά Dodge 100 και Leyland Comet. Το σασί είχε "ημιελλειπτικά φύλλα" ελατηρίων και πλέον υδραυλικά λειτουργικά φρένα με ενισχυτές φρένων κενού. Τα ωφέλιμα φορτία έως και οκτώ τόνων και η προαιρετική τετρακίνηση ήταν πλέον επίσης δυνατά.
Κατασκευάστηκε επίσης μια παραλλαγή τετρακίνησης (ETF6) 3 τόνων, χρησιμοποιώντας τον καναδικό κινητήρα V8 με κάθετη βαλβίδα και μια καμπίνα ελέγχου προς τα εμπρός ("χωρίς μούρη") από τη British Light Steel Pressings. Μια έκδοση αυτού του οχήματος επίσης παράχθηκε από την ανταγωνιστική Βρετανική εταιρία Commer, υπό μιας μικρής περιόδου συμφωνίας της Ford και της Commer για την παραγωγή τέτοιο τύπου φορτηγών.
Λόγω της υψηλής κατανάλωσης καυσίμου του ξεπερασμένου κινητήρα V8, η Ford έφερε στην αγορά το πρόσφατα αναπτυγμένο "Cost Cutter" για τις εκδόσεις ωφέλιμου φορτίου έως και τρεις τόνους, έναν τετρακύλινδρο κινητήρα 3,6 λίτρων με βαλβίδες κεφαλής. Αυτός ο κινητήρας αποτέλεσε επίσης τη βάση για τον πρώτο αυτοαναπτυγμένο κινητήρα ντίζελ της Ford με κυβισμό 3,61 λίτρων και 70 ίππους ισχύς. Αυτό προσφερόταν από το 1954 ως 4D ή 6D. Το 1957 η παραγωγή τελείωσε στο Ντάγκενχαμ και τη διαδέχθηκε το Ford Thames Trader. Η Ισπανική Ebro κατασκεύασε τα μοντέλα Fordson-Thames ET με άδεια από το 1956 έως το 1963 ως σειρά Ebro B.
Εξωτερικοί σύνδεσμοι
Κατηγορία:Μοντέλα Ford Κατηγορία:Βρετανικά αυτοκίνητα Κατηγορία:Αμερικανικά αυτοκίνητα Κατηγορία:Επαγγελματικά αυτοκίνητα Κατηγορία:Φορτηγό Κατηγορία:Φορτηγό βαν
Θέμα Σελευκείας
thumb|right|250px|Τα βυζαντινά θέματα κατά το έτος 950 Το Θέμα Σελευκείας αποτελούσε διοικητικό διαμέρισμα («θέμα») της Βυζαντινής Αυτοκρατορίας. Σύμφωνα και με το έργο Περί θεμάτων του αυτοκράτορα Κωνσταντίνου Πορφυρογέννητου, πρωτεύουσά του ήταν η Σελεύκεια της Ισαυρίας (σημ. Σιλιφκέ), στη σημερινή επαρχία της Μερσίνης της Τουρκίας, στα νότια της Μικράς Ασίας, απέναντι από την Κύπρο.
Μέχρι τον 9ο αιώνα η περιοχή ήταν μέρος του θέματος των Κιβυρραιωτών και η πόλη της Σελεύκειας έδρα του στρατηγού-διοικητή του θέματος με τον τίτλο του (δρουγγάριου). Ο αυτοκράτορας Θεόφιλος (829-842) την ανακήρυξε κλεισούρα. Αργότερα, περί το 930, ο αυτοκράτορας Ρωμανός τη μετέτρεψε σε ανεξάρτητο θέμα. Το θέμα διαιρούνταν σε παράκτιο και εσωτερικό και διέθετε φρουρά 5.000 ανδρών.
Μετά την προσωρινή κατοχή της από τους Τούρκους, η πρωτεύουσα Σελεύκεια ανακαταλήφθηκε και οχυρώθηκε από τους Βυζαντινούς, το 1099. Το 1159 ο αυτοκράτορας Μανουήλ τη χρησιμοποίησε ως βάση για την προσωρινή ανακατάκτηση της Κιλικίας. Το θέμα παρέμεινε μέρος της αυτοκρατορίας μέχρι την κατάλυσή του από το Αρμενικό Βασίλειο της Κιλικίας το 1180.
Γνωστοί στρατηγοί-διοικητές ήταν:
Πηγές
Σελευκείας
Διονύσιος Ροδοθεάτος
Ο Διονύσιος Ροδοθεάτος (1849 - 28 Ιουνίου 1892) ήταν Έλληνας συνθέτης.
Βιογραφία
Γεννήθηκε στην Ιθάκη το 1849. Ήταν γιος δικαστικού και μεγάλωσε στην Κέρκυρα. Υπήρξε ο πρώτος Έλληνας συμφωνιστής και μαθητής του Μάντζαρου. Συνέχισε τη μελέτη του στο ωδείο Σαν Πιέτρο α Μαϊέλλα της Νάπολης (1864-1871) αλλά και αργότερα στο Μιλάνο, ενώ -ταξίδεψε στην Αυστρία και τη Γερμανία για να μελετήσει από κοντά τις νεότερες μουσικές εξελίξεις στον κεντροευρωπαϊκό χώρο. Το Μιλάνο, ασφαλώς, ήταν ο ιδανικός χώρος σύνδεσης της Ιταλίας με τις κεντροευρωπαϊκές μουσικές εξελίξεις, αφού μέχρι και τις παραμονές τις ιταλικής ένωσης ως πολιτικό κέντρο της αυστροκρατούμενης Λομβαρδίας είχε άμεσες πολιτικές και καλλιτεχνικές σχέσεις με τη Βιέννη και τον γερμανικό κόσμο εν γένει. Έτσι, δεν είναι τυχαίο ότι μέσα στο κλίμα αυτό σπούδασε και δημιούργησε σχεδόν ταυτόχρονα με το Faccio ο Διονύσιος Ροδοθεάτος, μαθητής επίσης του Mazzucato στο μιλανέζικο ωδείο, θιασώτης της συμφωνικής μουσικής σε μια εποχή κατά την οποία στην Ιταλία ήταν ακόμα εν τη γενέσει της, συνθέτης κατά τη διαμονή του στο Μιλάνο δύο συμφωνικών ποιημάτων και μιας ραψωδίας (έργων μοναδικών για τη δημιουργική συναίρεση των τεχνοτροπιών του βορρά και του νότου). Αναφέρεται ότι καθιέρωσε μια βαγκνερική εκδοχή συμφωνικής γραφής.
Υπήρξε ο πρώτος που συνέγραψε εγχειρίδιο αρμονίας στην ελληνική γλώσσα με τον τίτλο «Πραγματεία θεωρητική και πρακτική περί Αρμονίας» που εκδόθηκε στην Κέρκυρα το 1886.
Πέθανε στο Ψυχιατρείο της Κέρκυρας στις 28 Ιουνίου 1892.
Ορχήστρα
Οι χειρόγραφες παρτιτούρες των τριών παραπάνω έργων βρίσκονται στη βιβλιοθήκη της Παλαιάς Φιλαρμονικής της Κέρκυρας. Χειρόγραφα αντίγραφά τους βρίσκονται στην Εθνική Βιβλιοθήκη της Ελλάδος (αρχείο Μοτσενίγου)
Παραπομπές
Κατηγορία:Συνθέτες όπερας Κατηγορία:Έλληνες συνθέτες κλασικής μουσικής
FIAT
Η FIAT είναι ιταλική αυτοκινητοβιομηχανία με έδρα το Τορίνο, της Ιταλίας. Το όνομά της αποτελεί ακρωνύμιο της ονομασίας «Fabbrica Italiana Automobili Torino» (Ιταλική Αυτοκινητοβιομηχανία του Τορίνο) και ιδρύθηκε από μία ομάδα επενδυτών, μεταξύ των οποίων και ο Τζιοβάννι Ανιέλλι το 1899.
Ο εγγονός του, ο Τζιάννι Ανιέλλι, ήταν ο πρόεδρος της Fiat από το 1966 μέχρι και το θάνατό του στις 24 Ιανουαρίου 2003. Παρόλα αυτά, από το 1996, κατείχε τη θέση του επίτιμου προέδρου του oμίλου Fiat. Μετά την απομάκρυνσή του, πρόεδρος έγινε ο Πάολο Φρέσκο, ενώ διευθύνων σύμβουλος έγινε ο Πάολο Κανταρέλλα. Ο Ουμπέρτο Ανιέλλι, αδελφός του Τζιάνι Ανιέλλι, έγινε πρόεδρος από το 2002 μέχρι το 2004. Μετά το θάνατο του Ουμπέρτο Ανιέλλι στις 28 Μαΐου 2004, νέος πρόεδρος έγινε ο Λούκα Κορντέρο ντι Μοντετζέμολο, μέχρι πρότινος πρόεδρος της Ferrari (Φερράρι), θυγατρικής του Ομίλου.
Όμως, οι κληρονόμοι της οικογένειας Ανιέλλι ανέλαβαν θέσεις - κλειδιά μέσα στον Όμιλο, μεταξύ των οποίων ο Τζον Έλκαν που έγινε αντιπρόεδρος της εταιρείας στα 28 του χρόνια. Ταυτόχρονα, ο διευθύνων σύμβουλος Τζουζέπε Μόρκιο υπέβαλλε την παραίτησή του και στη θέση του τοποθετήθηκε ο Σέρτζιο Μαρτσιόνε, την 1η Ιουνίου του 2004.
Από τον Ιανουάριο του 2021 ανήκει στον όμιλο Stellantis.
Δραστηριότητες
thumb|right|Το Fiat Grande Punto. thumb|right|Το Fiat Bravo του 2007 - 2014.
Οι δραστηριότητες του Ομίλου, είχαν εστιασθεί αρχικά στην κατασκευή αυτοκινήτων, καθώς και άλλων αγροτικών ή βιομηχανικών οχημάτων. Με την πάροδο των ετών, ωστόσο, οι δραστηριότητές της επεκτάθηκαν σε μία ευρεία γκάμα τομέων της βιομηχανίας. Είναι άλλωστε ο μεγαλύτερος βιομηχανικός όμιλος της Ιταλίας. Έχει επίσης σημαντικό κομμάτι της βιομηχανικής παραγωγής της και εκτός Ιταλίας. Χαρακτηριστικό είναι πως οι δραστηριότητές της εκτείνονται σε 61 χώρες, με 1.063 εταιρείες που απασχολούν 223.000 άτομα, 111.000 εκ των οποίων απασχολούνται εκτός Ιταλίας.
Ο Όμιλος Fiat, ξεκινώντας από τα τέλη της δεκαετίας του 1960, έχει αποκτήσει έναν μεγάλο αριθμό εταιρειών, μεταξύ των οποίων και οι ακόλουθες:
Τομέας οχημάτων
Οι αυτοκινητοβιομηχανίες του Ομίλου ελέγχονται από δύο εταιρείες: την Fiat Group Automobiles και τη Maserati. Η Fiat Group Automobiles έχει υπό την διαχείρισή της τις φίρμες Lancia, Alfa Romeo, Fiat και Abarth. Στο παρελθόν, και η Ferrari ανήκε στον Όμιλο της Fiat, όμως λειτουργούσε αυτόνομα και ήταν οικονομικά ανεξάρτητη, ενώ στις 3 Ιανουαρίου 2016 αποσχίστηκε από την Fiat και έγινε εντελώς ανεξάρτητη.
Αυτοκίνητα της Χρονιάς
thumb|right|Fiat Panda του 2005. thumb|right|Το σημερινό Fiat 500.
Το βραβείο του «Αυτοκινήτου της Χρονιάς» δημιουργήθηκε το 1964 και παραμένει το πιο σημαντικό βραβείο αυτοκινήτων εδώ και 50 χρόνια. Συνολικά, 11 αυτοκίνητα της Fiat Auto έχουν κατακτήσει αυτό το βραβείο μέχρι το 2008.
Αγροτικός εξοπλισμός και εξοπλισμός κατασκευών
Ο Όμιλος Fiat κατέχει επίσης την CNH Global (που περιλαμβάνει τις Case Construction, Case IH, Flexi-Coli, Kobelco, New Holland, New Holland Construction και Steyr) και την Fiat - Hitachi Construction. Η CNH είναι η δεύτερη μεγαλύτερη κατασκευάστρια αγροτικού εξοπλισμού στον κόσμο, μετά την Deere & Company. Είναι επίσης η τρίτη μεγαλύτερη εταιρεία στην παραγωγή εξοπλισμού κατασκευών μετά τις Caterpillar και Komatsu. Η CNH φέρνει στον Όμιλο το 20.9% των συνολικών εσόδων. Η εταιρεία αυτή είναι επίσης η πιο προνομιούχα εταιρεία του Ομίλου, λόγω της ανάπτυξης και των κερδών που φέρνει στη Fiat.
Μη επιβατικά οχήματα
thumb|left|280px|[[Fiat Punto|Fiat Grande Punto στο Auto Moto Show Katowice του 2006.]]
Ο τομέας αυτός του Ομίλου αναλαμβάνει την κατασκευή επαγγελματικών οχημάτων (εταιρείες Iveco και Seddon Atkinson), λεωφορείων (Iveco και Irisbus) και πυροσβεστικών οχημάτων (Camiva, Iveco και Magirus).
Ανταλλακτικά
Η μεγάλη εταιρεία κατασκευής ανταλλακτικών Magneti-Marelli ανήκει στη Fiat, και εκείνη με τη σειρά της έχει στην κατοχής της άλλες φίρμες όπως η Carello, η Automotive Lighting, η Siem, η Cofap, η Jaeger, η Solex, η Veglia Borletti, η Vitaloni και η Weber. Άλλη εταιρεία ανταλλακτικών του Ομίλου είναι η Riv - SKF.
Μεταλλουργικά προϊόντα
Ο Όμιλος Fiat δραστηριοποιείται και στα προϊόντα μεταλλουργίας, μέσω μιας θυγατρικής της, της Teksid.
Βιομηχανικά προϊόντα
Συστήματα παραγωγής δημιουργούνται από μια θυγατρική του Ομίλου, της Comau S.p.A. (τώρα Comau Systems), η οποία εξαγόρασε τις American Pico, Renault Automation και Sciaky και παράγει βιομηχανικά συστήματα αυτοματοποίησης. Τις δεκαετίες του 1970 και του 1980, η εταιρεία έγινε πρωτοπόρος στην χρησιμοποίηση ρομποτικών συστημάτων για την συναρμολόγηση αυτοκινήτων. Τα εργοστάσια παραγωγής της Fiat συμπεριλαμβάνονται στα πιο ανεπτυγμένα και τεχνολογικά προηγμένα στον κόσμο.
Υπηρεσίες
Μια πολύ σημαντική ασφαλιστική εταιρεία, η Toro Assicurazioni ανήκει στον Όμιλο και του επιτρέπει να ελέγχει ένα μεγάλο κομμάτι της αγοράς (μαζί με άλλες εταιρείες όπως η Lloyd Italico και η Augusta Assicurazioni) και να αλληλεπιδρά με κάποιες τράπεζες.
Εκδόσεις και επικοινωνίες
Ο Όμιλος Fiat περιλαμβάνει επίσης συγκεκριμένες φίρμες στον τομέα των εκδόσεων, όπως τη La Stampa (που δημιουργήθηκε το 1926 για την έκδοση της ομώνυμης εφημερίδας), την Itedi και την Italiana Edizioni. Μία εξειδικευμένη διαφημιστική εταιρεία είναι η Publikompass, η οποία υποστηρίζεται από το Κέντρο Τύπου της Fiat.
Άλλες δραστηριότητες
Οι Fiat Gesco, KeyG Consulting, Sadi Customs Services, Easy Drive, RM Risk Management και Servizio Titoli είναι μικρότερες εταιρείες που δραστηριοποιούνται σε συμβουλευτικές υπηρεσίες στον οικονομικό τομέα. Άλλη δραστηριότητα του Ομίλου, είναι και η εταιρεία Fiat Information & Communication Services, στον τομέα της Πληροφορικής και των Τηλεπικοινωνιών.
Η Fiat υποστηρίζει και το Ίδρυμα Τζιοβάννι Ανιέλι, ένα σημαντικό ίδρυμα για κοινωνικές και οικονομικές έρευνες. Το Palazzo Grassi, ένα διάσημο αρχαίο κτίριο στη Βενετία, τώρα μουσείο και υποστηριζόμενο μέχρι πρότινος από τον Όμιλο, πωλήθηκε τελικά στο καζίνο της Βενετίας τον Ιανουάριο του 2005.
Ο Όμιλος είναι δηλώνει δυναμικό παρόν σε πολλές χώρες και όχι μόνο στη Δυτική και στη Νότια Ευρώπη. Ήταν μια από τις πρώτες εταιρείες που κατασκεύασε εργοστάσιο παραγωγής αυτοκινήτων σε Σοβιετικές χώρες, με μονάδες παραγωγής στο Βλαδιβοστόκ και στο Κίεβο. Η ρωσική κυβέρνηση συνέχισε την συνεργασία με τη Fiat, προχωρώντας σε δημιουργία εταιρείας από κοινού με τον ιταλικό Όμιλο, με το όνομα AvtoVAZ (γνωστή και ως Lada σε χώρες εκτός Ρωσίας). Ο Όμιλος έχει επίσης μία θυγατρική στην Πολωνία, όπου παράγονται τα μικρά μοντέλα της εταιρείας. Η Fiat έχει επίσης εργοστάσια στην Αργεντινή, στη Βραζιλία και φυσικά στην Ιταλία. Άλλες χώρες όπου βρίσκονται εργοστάσιά της είναι και οι Κίνα, Αίγυπτος, Γαλλία, Ινδία, Νότια Αφρική, Τουρκία και Βιετνάμ. Το 2005, η εταιρεία βρισκόταν στην πρώτη θέση των πωλήσεων στη βραζιλιάνικη αγορά, με ποσοστό κοντά στο 25%.
Λογότυπο
Το λογότυπο της αυτοκινητοβιομηχανίας όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Fiat  Κατηγορία:Ιταλικά εμπορικά σήματα
Γκουαντάναμο
Το Γκουαντάναμο (ισπανικά: Guantánamo, προφέρεται Γουαντάναμο) είναι πόλη και δήμος στη νοτιοανατολική Κούβα και έδρα της ομώνυμης επαρχίας. Σύμφωνα με την απογραφή του 2004, ο πληθυσμός της πόλης ανέρχονταν σε 244.603 κατοίκους. Η πόλη βρίσκεται 15 χιλιόμετρα βόρεια από τον ομώνυμο κόλπο, ο οποίος αποτελεί εξαιρετικό φυσικό λιμάνι. Από το 1898 ο κόλπος ελέγχεται από τις Ηνωμένες Πολιτείες, όταν στη μάχη του κόλπου τον κατέκτησαν από την Ισπανία. Από το 1903 οι Ηνωμένες Πολιτείες διαθέτουν ναυτική βάση, τη ναυτική βάση Γκουαντάναμο, σε έδαφος που της παραχώρησε σε μίσθωμα ο πρώτος πρόεδρος της Κούβας, Τομάς Εστράδα Πάλμα. Η βάση αυτή έγινε γνωστή όταν μετά τις τρομοκρατικές επιθέσεις της 11ης Σεπτεμβρίου 2001 δημιουργήθηκε σε αυτή φυλακή-στρατόπεδο συγκέντρωσης για τους υπόπτους τρομοκρατίας.
Παραπομπές
Κατηγορία:Πόλεις της Κούβας
Θέμα Λυκανδού
thumb|right|250px|Τα βυζαντινά θέματα κατά το έτος 950 Το Θέμα Λυκανδού αποτελούσε διοικητικό διαμέρισμα («θέμα») της Βυζαντινής Αυτοκρατορίας. Βρισκόταν στα νοτιο-ανατολικά της Μικράς Ασίας, κοντά στο σημερινό Ελβιστάν, έχοντας στα εδάφη του και τμήμα της σημερινή Επαρχίας Καχραμανμαράς, στην οροσειρά του Αντιταύρου, χωρίς πρόσβαση στη θάλασσα. Ιδρύθηκε στις αρχές του 10ου αιώνα, πιθανότατα το 908 σαν Κλεισούρα και καταλύθηκε από τους Σελτζούκους, το 1071, μετά την ήττα στη Μάχη του Μαντζικέρτ των Βυζαντινών. Επίσης το φθινόπωρο του 976 καταλύθηκε από τον αποστάτη Βάρδα Σκληρό με την αποφασιστική μάχη της Λυκάνδου αλλά ξανα-ανακτήθηκε από τον αυτοκρατορικό στρατό 2-3 χρόνια αργότερα.
Λυκανδού
Παρελθόν
Ως παρελθόν ορίζεται το σύνολο όλων των γεγονότων που συνέβησαν πριν από ένα δεδομένο χρονικό σημείο. Το παρελθόν αντιπαραβάλλεται και ορίζεται από το παρόν και το μέλλον. Η έννοια του παρελθόντος προέρχεται από τον γραμμικό τρόπο με τον οποίο οι άνθρωποι βιώνουν τον χρόνο μέσω της μνήμης ή και της γραπτής γλώσσας.
Στη γραμματική της νέας ελληνικής, οι ενέργειες ταξινομούνται σύμφωνα με έναν από τους ακόλουθους οκτώ ρηματικούς χρόνους: παρελθόν (Παρατατικός, αόριστος Υπερσυντέλικος), παρόν (Ενεστώτας, Παρακείμενος) ή μέλλον (Μέλλοντας Εξακολουθητικός, Μέλλοντας Στιγμιαίος, Μέλλοντας Συντελεσμένος). Οι παρελθοντικοί χρόνοι αναφέρονται σε ενέργειες που έχουν ήδη συμβεί αμέσως με διάρκεια (παρατατικός), στιγμιαία (αόριστος) ή πριν από άλλες πράξεις (υπερσυντέλικος).
Παραπομπές
Κατηγορία:ΠαρελθόνΚατηγορία:Φιλοσοφία του χρόνουΚατηγορία:Χρόνος
Γροιλανδία
Η Γροιλανδία (γροιλανδικά: Kalaallit Nunaat, «Η Γη των Γροιλανδών» (Καλααλλίτ), δανικά: Grønland) είναι αυτόνομη περιοχή και συνιστώσα χώρα του Βασιλείου της Δανίας. Το νησιωτικό αρκτικό αυτό νησί τοποθετείται γεωγραφικά στη Βόρεια Αμερική, ενώ πολιτιστικά, δημογραφικά και πολιτικά η Γροιλανδία είναι συνδεδεμένη με την Ευρώπη. Νοτιοανατολικά της Γροιλανδίας βρίσκονται ο Ατλαντικός Ωκεανός και η Ισλανδία, ανατολικά η Γροιλανδική Θάλασσα, βόρεια ο Αρκτικός Ωκεανός και δυτικά ο Κόλπος Μπάφιν και ο Καναδάς. Η Γροιλανδία είναι το μεγαλύτερο νησί της γης (αν θεωρήσουμε την Αυστραλία ήπειρο και δεν την προσμετρήσουμε ως νησί) και η μεγαλύτερη εξαρτώμενη περιοχή του κόσμου, με βάση την έκταση. Περίπου το 81% της έκτασής της καλύπτεται από πάγο.
Από τις 21 Ιουνίου του 2009 η κυβέρνηση της Γροιλανδίας, απολαμβάνει μεγαλύτερη αυτονομία από τη Δανία, με περισσότερες αρμοδιότητες, και έχει δικαίωμα εκμετάλλευσης των πλούσιων φυσικών πόρων του εδάφους της.
Γεωγραφία και κλίμα
μικρογραφία|αριστερά|Χάρτης της Γροιλανδίας Η Γροιλανδία βρίσκεται κατά το μεγαλύτερο μέρος στα βόρεια του Αρκτικού κύκλου και χωρίζεται από το Καναδικό Αρκτικό Αρχιπέλαγος στα δυτικά από το Στενό του Ντέιβις και τον Κόλπο του Μπάφιν, και από την Ισλανδία στα ανατολικά από τον Πορθμό της Δανίας. Τα 9/10 του εδάφους της είναι σκεπασμένα από ένα παχύ στρώμα πάγου, που έχει πάχος από 300 μέτρα στην περιφέρεια ως 3.000 μ. στο εσωτερικό. Αποτελεί ένα συνεχόμενο οροπέδιο με πολλές κορυφές, από τις οποίες μερικές ξεπερνούν τα 2.000 μέτρα. Η ψηλότερη κορυφή των βουνών Γουότκιν, στο νοτιοανατολικό τμήμα, φτάνει τα 3.720 μ. και των βουνών Φόρελ, στο ανατολικό τμήμα, τα 3.385 μ. Μόνο η νοτιοδυτική και νοτιοανατολική παραλιακή ζώνη δεν σκεπάζονται από πάγους. Είναι η μόνη ελεύθερη και κατοικημένη έκταση, γυμνή όμως, με πολλά βράχια, φιόρδ και νησάκια. Φιόρδ σχηματίζονται σε όλες τις ακτές της. Πολλά από αυτά προχωρούν σε μεγάλο βάθος μέσα στην ξηρά. Συχνά όγκοι πάγου πέφτουν στα νερά των φιόρδ και παρασύρονται από τα θαλάσσια ρεύματα, ενώ πολυάριθμοι ποταμοί χύνονται στις ακτές ή σχηματίζουν λίμνες, συχνά μεγάλες, στο εσωτερικό.
Το κλίμα της είναι πολικό, με διαφορές από περιοχή σε περιοχή. Δέχεται επιδράσεις από τα θαλάσσια ρεύματα και συχνά πλήττεται από φοβερές θύελλες. Το καλοκαίρι είναι σύντομο και ο χειμώνας διαρκεί εννέα μήνες. Τους καλοκαιρινούς μήνες, συχνά η θερμοκρασία ξεπερνάει τους 10°C, αλλά με το που πέφτει η νύχτα, έχει γύρω στους 5-6°C. Αρκετές φορές κατά τη διάρκεια του καλοκαιριού έχει χιονοπτώσεις και πολύ συχνά ομίχλη, κυρίως τις πρωινές ώρες. Η πολική νύχτα στη Βόρεια Γροιλανδία διαρκεί πέντε μήνες.Η χαμηλότερη θερμοκρασία που παρατηρήθηκε ποτέ στη Γροιλανδία είναι -66.1°C. 96 πολικοί επιστήμονες της ερευνητικής κοινοπραξίας IMBIE (Ice Sheet Mass Balance Inter-comparison Exercise) από 50 επιστημονικούς φορείς, με επικεφαλής τον καθηγητή Άντριου Σέπερντ του βρετανικού Πανεπιστημίου του Λιντς, αποκαλύπτουν σε μια νέα, μεγάλη διεθνή επιστημονική έρευνα ότι η Γροιλανδία έχει χάσει 3,8 τρισεκατομμύρια τόνους πάγου από το 1992, αρκετούς για να ανέβουν τα επίπεδα της θάλασσας παγκοσμίως κατά σχεδόν 11 χιλιοστά (συγκεκριμένα 1,06 εκατοστά). Ο ρυθμός απώλειας των πάγων αυξήθηκε από 33 δισεκατομμύρια τόνους ετησίως κατά μέσο όρο στη δεκαετία του 1990, σε 254 δισεκατομμύρια τόνους ετησίως την τελευταία δεκαετία.
Κατάλογος Δήμων
Η Γροιλανδία χωρίζεται σε πέντε Δήμους.
Ιστορία
Το νησί ανακαλύφθηκε το 982 μ.Χ. από τον Νορβηγό Ερρίκο τον Ερυθρό, ο οποίος μετά από τέσσερα χρόνια έφερε στο νησί και άλλους αποίκους. Μετά το 1000, οι Εσκιμώοι του νησιού άρχισαν να γίνονται χριστιανοί, από ιεραπόστολους που έφτασαν εκεί. Τον 14ο αιώνα η νορβηγική αυτή αποικία λησμονήθηκε. Ανακαλύφθηκε για δεύτερη φορά το 1585, από τον εξερευνητή Ντέιβις και αργότερα από τον Μπάφιν. Το 1721 ιδρύθηκε από τους Σκανδιναβούς η πρώτη αποικία Γκόντχομπ, στη θέση της σημερινής πρωτεύουσας. Το 1814, που χωρίστηκε η Νορβηγία από τη Δανία, η Γροιλανδία παρέμεινε στη Δανία. Χάρη στην προστατευτική πολιτική της Δανίας, ο πληθυσμός αυξήθηκε και δημιουργήθηκαν πολλοί οικισμοί. Κατά τον Β' Παγκόσμιο Πόλεμο διαπιστώθηκε η μεγάλη στρατηγική σημασία του νησιού. Το 1951 η Δανία επέτρεψε στις ΗΠΑ την εγκατάσταση μεγάλης αεροπορικής βάσης στο Κάνακ. Το 1979 η Γροιλανδία απέκτησε την αυτονομία της. Το 1985 οι Γροιλανδοί αποφάσισαν με δημοψήφισμα να αποχωρήσουν από την ΕΟΚ (σήμερα Ευρωπαϊκή Ένωση).
Πρώιμος πολιτισμός των Παλαιοεσκιμώων
Κατά την προϊστορική περίοδο, η Γροιλανδία φιλοξένησε αρκετές διαδοχικές πολιτισμικές ομάδες Παλαιοεσκιμώων, σύμφωνα με τα αρχαιολογικά ευρήματα της περιόδου στην περιοχή. Μεταξύ του 2500 π.Χ. και του 800 π.Χ., η νότια και δυτική Γροιλανδία κατοικούνταν από την πολιτισμική ομάδα των Σακάκ. Τα περισσότερα ευρήματα αυτής της περιόδου εντοπίζονται στον κόλπο Ντίσκο. Την περίοδο μεταξύ 2400 π.Χ. και 1300 π.Χ. έχουν καταγραφεί μαρτυρίες εποικισμού και της βόρειας Γροιλανδίας από τον πολιτισμό της Πρώτης Ανεξαρτησίας, ο οποίος αναφέρεται ως μέρος των φύλων εργαλειοχρηστών του Αρκτικού Κύκλου.
Γύρω στο 800 π.Χ., ο πολιτισμός των Σακάκ εξαφανίστηκε, δίνοντας σταδιακά τη θέση του στον πρώιμο πολιτισμό των Ντόρσετ στη δυτική Γροιλανδία και στις ομάδες γνωστές ως Δεύτερη Ανεξαρτησία στις βόρειες περιοχές. Ο πολιτισμός Ντόρσετ ήταν και ο πρώτος που αναπτύχθηκε στις παράκτιες περιοχές, τόσο στις ανατολικές όσο και στις δυτικές ακτές, ενώ επιβίωσε μέχρι τον πολιτισμό της Θούλης γύρω στα 1550 μ.Χ. Ο τελευταίος είναι και ο βασικός πρόγονος των σημερινών κατοίκων. Η προέλευσή τους εντοπίζεται στην Αλάσκα γύρω στα 1000 μ.Χ. και μετανάστευσαν στη σημερινή Γροιλανδία κατά το 1300 μ.Χ.. Οι ομάδες της Θούλης εισήγαγαν νέες καινοτομίες, όπως τη χρήση ελκήθρων με σκυλιά και τα καμάκια για την αλιεία. μικρογραφία|αριστερά|Το βασίλειο της [[Νορβηγίας γύρω στα 1300]]
Ο εποικισμός των Νορβηγών
Από το 986 μ.Χ., οι δυτικές ακτές της Γροιλανδίας αποικήθηκαν από κατοίκους της Ισλανδίας και της Νορβηγίας, με την ίδρυση δύο οικισμών σε φιόρδ στη νοτιοδυτικότερη άκρη του νησιού. Η συμβίωση με τον πολιτισμό Ντόρσετ και στη συνέχεια με τους κατοίκους της Θούλης από τον Βορρά ήταν αρμονική. Οι Νορβηγοί άποικοι έγιναν υπόλογοι στην εξουσία της Νορβηγίας κατά τον 13ο αιώνα, ενώ το βασίλειο της Νορβηγίας ενώθηκε με τη Δανία το 1380 ως βασιλική σύνοδος και το 1397, με την επίσημη ένωση κάτω από τη Συνθήκη της Ένωσης του Κάλμαρ.
Οι οικισμοί, όπως το Μπραταλίντ, άκμασαν για αιώνες, αλλά εξαφανίστηκαν γύρω στον 15ο αιώνα, ίσως λόγω της έναρξης μίας μικρής παγετωνικής περιόδου. Με βάση στοιχεία από παγετωνικές μελέτες, την περίοδο μεταξύ 800 και 1300 οι περιοχές των φιόρδ της νότιας Γροιλανδίας είχαν ένα ήπιο κλίμα, με δασική βλάστηση και πόες, ενώ υπήρχε οργανωμένη κτηνοτροφία.
Η συντριβή στη Θούλη
thumb|right|Η Αεροπορική Βάση της Θούλης στον Κόλπο του Πολικού Αστέρα Στις 21 Ιανουαρίου του 1968, ένα βομβαρδιστικό B-52 της Αμερικανικής Πολεμικής Αεροπορίας συνετρίβη στους πάγους του Κόλπου του Πολικού Αστέρα, στη βόρεια Γροιλανδία, 11 χιλιόμετρα νότια της αμερικανικής βάσης της Θούλης. Από τα επτά μέλη του πληρώματος διασώθηκαν τα έξι, αλλά από τις τέσσερις πυρηνικές βόμβες δεν βρέθηκαν παρά μόνο ορισμένα ραδιενεργά θραύσματα. Αραιά τοποθετημένα, για να μην σπάσει ο πάγος πάνω στον οποίο στηρίχθηκαν, τα παραπήγματα της προσωρινής αμερικανικής βάσης "Χάνζικερ" αποτέλεσαν το ορμητήριο των ανδρών που έψαχναν για το θανατηφόρο χαμένο φορτίο του αεροπλάνου. Οι Αμερικανοί έσπευσαν να διαβεβαιώσουν ότι η ραδιενέργεια που εντοπίστηκε δεν είναι επικίνδυνη, χωρίς όμως να πείθουν κανέναν. Ιδίως η κυβέρνηση της Δανίας, στην οποία ανήκει η Γροιλανδία, ήταν έξαλλη με τις Η.Π.Α., αφού η συμφωνία απαγόρευσης αποθήκευσης αμερικανικών πυρηνικών όπλων σε δανικό έδαφος συμπεριλάμβανε και τον αέρα, και η πτώση του Β-52 απέδειξε ότι η Ουάσινγκτον την παραβίασε.
Οικονομία
Η Γροιλανδία ήταν η κύρια χώρα παραγωγής φυσικού κρυόλιθου, ο οποίος χρησιμοποιείται στη μεταλλουργία του αλουμινίου, αλλά τη δεκαετία του 1970 τα αποθέματα εξαντλήθηκαν. Η Γροιλανδία παρήγε μόλυβδο και ψευδάργυρο, αλλά και αυτά εξαντλήθηκαν τη δεκαετία του 1990. Υπάρχουν επίσης κοιτάσματα χρυσού, ουρανίου και λιθάνθρακα. Στη Γροιλανδία υπάρχουν, σύμφωνα με πρόσφατες έρευνες, κοιτάσματα πετρελαίου και φυσικού αερίου. Στα εδάφη της επίσης βρίσκονται μεγάλα κοιτάσματα σπάνιων γαιών. Τόσο η παραγωγή πετρελαίου, όσο και αυτή του φυσικού αερίου δεν είναι σε προχωρημένο επίπεδο, ενώ εκφράζονται διάφορες αντιρρήσεις σχετικά, για περιβαλλοντολογικούς και πολιτιστικούς λόγους. Παράλληλα, υπάρχει πρόβλημα με την εκμετάλλευση του ουρανίου και των σπάνιων γαιών (τα κοιτάσματά τους περιέχουν ουράνιο), καθώς ο νόμος που ισχύει στη Γροιλανδία δεν επιτρέπει την εξόρυξη ουρανίου, αν και έχουν γίνει συζητήσεις για σχετικές τροποποιήσεις τα τελευταία χρόνια.
Το εξαγωγικό εμπόριο αφορά ορυκτά, αλίπαστα ψάρια, ιχθυέλαια κ.ά. Εισάγονται τρόφιμα, υφάσματα, καύσιμα, μηχανές και άλλα βιομηχανικά είδη.
Δημογραφία
Η Γροιλανδία αποτελεί αυτόνομο τμήμα της Δανίας, στην οποία ανήκει από το 1721, με πρωτεύουσα το Νουούκ (πρώην Γκόντχαμπ, 12.181 κατ.), που είναι η μεγαλύτερη και παλαιότερη αποικία των Δανών στο νησί. Άλλες σημαντικές κωμοπόλεις είναι το Σισιμιούτ και το Ιλούλισσατ. Οι κάτοικοι, κυρίως Ινουίτ (Εσκιμώοι) που ήρθαν σε επιμειξία με τους πρώτους Ευρωπαίους αποίκους (δανικής-νορβηγικής καταγωγής), ανέρχονται σε 56.865 σύμφωνα με επίσημη εκτίμηση για τον Ιούλιο του 2023, η πλειοψηφία των οποίων διαμένει στη στενή νοτιοδυτική παράκτια περιοχή. Οι γλώσσες που ομιλούνται είναι η δανική και διάφορες διάλεκτοι των Εσκιμώων.
Εκτελεστική εξουσία
Αρχηγός Κράτους είναι η Βασίλισσα Μαργαρίτα Β' της Δανίας (από τις 14 Ιανουαρίου του 1972), η οποία εκπροσωπείται από έναν ύπατο αρμοστή, σήμερα τη Μικαέλα Ένγκελ (Mikaela Engell, γεν. το 1956) από την 1η Απριλίου του 2011. Αρχηγός της κυβέρνησης είναι ο πρωθυπουργός. Το υπουργικό συμβούλιο εκλέγεται από το Κοινοβούλιο, που ονομάζεται Landstinget. Ο ύπατος αρμοστής διορίζεται από τον μονάρχη και ο πρωθυπουργός (συνήθως ο ηγέτης του κόμματος με τους περισσότερους βουλευτές) εκλέγεται από το Κοινοβούλιο. Σήμερα η χώρα κυβερνάται από τον συνασπισμό των κομμάτων Siumut και Inuit Ataqatigiit.
Νομοθετική εξουσία
Η νομοθετική εξουσία ασκείται από το Κοινοβούλιο, που απαρτίζεται από 31 συνολικά έδρες. Τα μέλη εκλέγονται με απλή αναλογική σε πολυεδρικές περιφέρειες από τον λαό και η θητεία τους διαρκεί 4 έτη. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. . Στην πρωτεύουσα Νουούκ υπήρχε το 2013 μόνο ένα εκλογικό κέντρο.
Χλωρίδα και πανίδα
Η χλωρίδα, περιορισμένη στη νοτιοδυτική παραλιακή ζώνη, αποτελείται από βρύα, λειχήνες, ιτιές και άλλα νανώδη φυτά. Η πανίδα της Γροιλανδίας περιλαμβάνει ταράνδους, πολικές αρκούδες, αρκτικές αλεπούδες, λύκους, ερμίνες, μοσχοβόες, πολικούς λαγούς, πολλά υδρόβια αποδημητικά πουλιά και θαλάσσια κήτη (φάλαινες, φώκιες).
Μεταφορές
Οι εναέριες μεταφορές συνδέουν τις εγχώριες και κατοικημένες περιοχές της Γροιλανδίας, αλλά και στο εξωτερικό και άλλες χώρες. Όσον αφορά τις θαλάσσιες μεταφορές υπάρχουν προγραμματισμένα δρομολόγια, αλλά για μεγάλες αποστάσεις το ταξίδι κρατάει αρκετές ώρες και τα δρομολόγια γίνονται σε χαμηλή συχνότητα. Στις πόλεις υπάρχουν ελάχιστοι και μικροί δρόμοι. Η οδήγηση γίνεται στα δεξιά. Το 2008 λειτουργούσαν 15 αεροδρόμια. Κύριο λιμάνι είναι το Σισιμιούτ.
Τον Μάιο του 2007 η Air Greenland εγκαινίασε μια νέα διαδρομή από και προς τη Βαλτιμόρη των ΗΠΑ, αλλά στις 10 Μαρτίου 2008 η διαδρομή ακυρώθηκε λόγω οικονομικών απωλειών. Το 2012 η Air Greenland εγκαινίασε νέες πτήσεις μεταξύ του Νουούκ και του Ικαλούιτ μόνο κατά την καλοκαιρινή περίοδο.
Ψηφιακό αρχείο ΕΡΤ
Κατηγορία:Νησιά της Δανίας  Κατηγορία:Ειδικά εδάφη των κρατών μελών της Ευρωπαϊκής Ένωσης
Θόδωρος Μαραγκός
Ο Θόδωρος Μαραγκός (1944) είναι Έλληνας σκηνοθέτης και σεναριογράφος του κινηματογράφου και της τηλεόρασης, καθώς και σκιτσογράφος.
Βιογραφικά στοιχεία
Γεννήθηκε το 1944 στα Φιλιατρά Μεσσηνίας και ξεκίνησε την καριέρα του ως σκιτσογράφος-γελοιογράφος για διάφορα περιοδικά, ενώ συγχρόνως σπούδασε ζωγραφική. Έχει ακόμη ασχοληθεί με την τηλεόραση, σκηνοθετώντας τις σειρές Εμμονες ιδέες και Πέρα απ' τον Ορίζοντα. Τα σενάρια όλων των ταινιών αποτελούν έργο του. Έχει εμφανιστεί μπροστά από την κάμερα στην ταινία μικρού μήκους Θαύματα Στη Λεωφόρο Αλεξάνδρας του Στέργιου Νιζήρη το 1998.
Κινηματογραφική καριέρα
Οι ταινίες του έχουν σημείο αναφοράς την καθημερινή ζωή "απλών" ανθρώπων από λαϊκές οικογένειες, οι οποίες πολύ συχνά μοιάζουν να καταρρέουν μέσα από μια -γεμάτη χιούμορ- άγρια πορεία προς την χειροτέρευση των συνθηκών. Μέσα από αυτή την διαρκή σύγκρουση στις ταινίες του με το "κατεστημένο", αγαπήθηκε από το κοινό και ταινίες όπως το Μάθε παιδί μου Γράμματα αποτέλεσαν σταθμό στον Ελληνικό Κινηματογράφο. Η ταινία Ισοβίτες δεν κατάφερε να προβληθεί στις μεγάλες αίθουσες, διότι σύμφωνα με τον ίδιο τον Μαραγκό πολεμήθηκε από το υφιστάμενο σύστημα και αποτέλεσε μεγάλη οικονομική ζημία για τον ίδιο και την παραγωγή. Η ταινία υπάρχει ολόκληρη στο youtube, ανεβασμένη από τον ίδιο τον σκηνοθέτη, σε μια προσπάθεια να φτάσει η ταινία του στο κοινό. Παρότι ήταν ουσιαστικά αποκλεισμένη (προβλήθηκε μόνο σε 3 ανεξάρτητους -εκείνη την εποχή- κινηματογράφους), η ταινία είχε εξαιρετικά μεγάλη αποδοχή από το κοινό, για τις αλήθειες που προέβαλλε και το σουρρεαλιστικό χιούμορ της.
Φιλμογραφία
thumb|350px|Σκηνή από την ταινία Μάθε παιδί μου γράμματα (1981)
Παραπομπές
Κατηγορία:Έλληνες σκηνοθέτες Κατηγορία:Έλληνες σεναριογράφοι
Ιατρική της εργασίας
Η Ιατρική της εργασίας είναι η ειδικότητα της ιατρικής που ασχολείται με τις ασθένειες που προκύπτουν στο χώρο και κατά της διάρκεια της εργασίας. Ανήκει στον ευρύτερο τομέα της Κοινωνικής και Προληπτικής Ιατρικής.
Ο ρόλος του γιατρού της εργασίας είναι να ασκεί προληπτική ιατρική στο χώρο της εργασίας, μέσω της διεξαγωγής συνεχούς επιδημιολογικής έρευνας. Ουσιαστικά, ο γιατρός εργασίας είναι ο κατεξοχήν αρμόδιος για να ορίσει εάν ένα επάγγελμα ή μια συγκεκριμένη επαγγελματική ασχολία περιλαμβάνουν επιβαρυντικούς παράγοντες για την υγεία του εργαζόμενου.
Τομείς
Χωρίζεται σε τρεις τομείς, ο καθένας από τους οποίους έχει εξειδικευμένο αντικείμενο απασχόλησης: 1) Επιδημιολογία, που ασχολείται με την έρευνα και τη στατιστική, 2) Πνευμονολογία, που ασχολείται με τα επαγγελματικά νοσήματα πνευμόνων, και 3) Τοξικολογία, που ασχολείται με τις επιδράσεις τοξικών ουσιών στον οργανισμό.
Ιστορικά στοιχεία
Θεμελιωτής της ειδικότητας της Ιατρικής της εργασίας θεωρείται ο Ιταλός γιατρός Μπερναρντίνο Ραματζίνι (1633-1714), που δημοσίευσε τη διατριβή του για επαγγελματικά νοσήματα το 1700. Ωστόσο, η παλαιότερη αναφορά σε επαγγελματικά νοσήματα αποδίδεται στον Παράκελσο, που δημοσίευσε μια μονογραφία σχετική με τα επαγγελματικά προβλήματα υγείας των ανθρακωρύχων και των μεταλλουργών.
Η ειδικότητα εξελίχθηκε σε βάθος χρόνου διανύοντας τρεις μεγάλες περιόδους: 1) Περιγραφική περίοδος (μέχρι το 1844), 2) Νομοθετική περίοδος (από το 1844 μέχρι τα χρόνια του Δευτέρου Παγκοσμίου Πολέμου), και 3) Περίοδος περιβαλλοντικής ιατρικής (που συνεχίζεται μέχρι σήμερα και έχει ως αντικείμενο ενδιαφέροντος τα περιβαλλοντικά προβλήματα που δημιουργούν θέματα υγείας).
Η είσοδος στη νομοθετική περίοδο, ήρθε λογικά με τη νομική επιστήμη να λειτουργεί στην κατεύθυνση της κατοχύρωσης του ότι η υγεία και η ασφάλεια των εργαζομένων είναι δυνατό να προστατευθεί με τη λήψη κατάλληλων μέτρων. Έτσι, το πρώτο νομοθέτημα παρουσιάστηκε στη Μεγάλη Βρετανία, το 1844, και καθόριζε το κατώτερο όριο ηλικίας στα 9 έτη και το ανώτερο όριο ωρών εργασίας στη βιομηχανία στις 12 ώρες.
Ακολούθησε μία δεύτερη φάση που άρχισε λίγο πριν το 1940 αλλά λόγω των πολέμων και των δεινών που κληροδότησαν, μετατοπίστηκε σχεδόν μία εικοσαετία. Αυτή η φάση περιελάμβανε πρωτοποριακά βήματα διερεύνησης των επιπτώσεων των συνθηκών εργασίας και τη στοιχειοθέτηση τους με επιτόπιες έρευνες, ξεκίνησε το 1958 και συνεχίστηκε σε περιορισμένη έκταση μέχρι το τέλος της δεκαετίας του 1970. Στη φάση αυτή επιτεύχθηκε η ανάπτυξη ενός δικτύου ανίχνευσης και νοσηλείας πασχόντων από επαγγελματικές παθήσεις. Ωστόσο η σημαντική και δυσχερής αυτή προσπάθεια δεν κατόρθωσε να πείσει για την αναγκαιότητα ευρείας προληπτικής παρέμβασης και συστηματικού ελέγχου των συνθηκών εργασίας και την αναγκαιότητα προπτυχιακής και μεταπτυχιακής εκπαίδευσης στην Ιατρική της Εργασίας. Είναι σαφές ότι για τις αποτυχίες αυτές δεν ευθύνονταν τα άτομα που στρατεύθηκαν και ουσιαστικά αφιερώθηκαν στην προσπάθεια, αλλά ο δραματικά μικρός αριθμός τους και το κλίμα της εποχής. Το κλίμα αυτό μπορεί κάποιος να κατανοήσει αν αναλογιστεί ότι ακόμη και σήμερα, 40 και πλέον χρόνια μετά, εργαζόμενοι αλλά και ιατροί αγνοούν το θεσμό και και κυρίως το περιεχόμενο του έργου του Ιατρού Εργασίας.
Εξωτερικοί σύνδεσμοι
Κατηγορία:Ιατρικές ειδικότητες Ιατρικη εργασιας Κατηγορία:Συνθήκες εργασίας
Өндүрүштөгү гигиена
Εύρυτος της Κυρήνης
Αυτός ο Εύρυτος ήταν γιος του θεού Ποσειδώνα και της Ατλαντίδας Κελαινούς. Υπήρξε βασιλιάς της Κυρήνης και αδελφός του Λυκάονα. Ο Σχολιαστής του Απολλωνίου του Ροδίου (Δ, 1561) μας παραδίδει ότι ο «Ευρύπυλος» που αναφέρει ο Απολλώνιος είναι στην πραγματικότητα τούτος ο Εύρυτος.
Πηγές
Κατηγορία:Μυθικοί βασιλείς της Λιβύης Κατηγορία:Ηγεμόνες της Κυρήνης
Ροβέρτος Α΄ της Φλάνδρας
Ο Ροβέρτος Α΄ της Φλάνδρας ή Ροβέρτος της Φριζίας (Robrecht I de Fries, 1032 - 13 Οκτωβρίου 1093), Κόμης της Φλάνδρας (1071 - 1092) ήταν δεύτερος υιός του Βαλδουίνου Ε΄ κόμη της Φλάνδρας και της Αδέλας των Καπετιδών, κόρης του Ροβέρτου Β΄ της Γαλλίας. Ο μεγαλύτερος αδελφός του Βαλδουίνος ΣΤ΄ διαδέχθηκε τον πατέρα τους ως κόμης της Φλάνδρας και η αδελφή τους Ματθίλδη παντρεύτηκε τον Γουλιέλμο Α΄ τον Κατακτητή, ιδρυτή της Νορμανδικής δυναστείας στην Αγγλία.
Ορίστηκε κηδεμόνας του διαδόχου Αρνούλφου
Ο Ροβέρτος Α΄ νυμφεύτηκε τη Γερτρούδη της Σαξονίας, χήρα του Φλόρις Α΄ κόμη της Ολλανδίας (1063)· ο πατέρας του ήταν αντίθετος με τον γάμο, επειδή είχε ήδη 3 παιδιά, ανάμεσα τους την Μπέρτα της Ολλανδίας, αλλά τελικά αναγκάστηκε να συμφωνήσει. Το επίθετο της Φριζίας το πήρε, επειδή διετέλεσε αντιβασιλέας του 9χρονου θετού του γιου Ντιρκ Ε' κόμη της Ολλανδίας, της οποίας το όνομα εκείνη την εποχή ήταν Φρισία ή Φριζία. Ο μεγαλύτερος αδελφός του Βαλδουίνος ΣΤ΄ στην επιθανάτιο κλίνη (1070) παραχώρησε τη Φλάνδρα στον μεγαλύτερο γιο του Αρνούλφο και το Αινώ στον δεύτερο γιο του Βαλδουίνο Β΄, υπό την προϋπόθεση, αν πεθάνει πριν τον Αρνούλφο, το Αινώ θα κληροδοτηθεί στον αδελφό του. Επίσης ο Βαλδουίνος ΣΤ΄ ανέθεσε στον μικρότερο αδελφό του Ροβέρτο Α΄ την κηδεμονία του μικρού Αρνούλφου και τού εγγυήθηκε την ασφάλεια τού δικού του γιου Ροβέρτου, ενώ τον έβαλε να ορκιστεί ότι θα είναι πιστός στην αντιβασίλισσα σύζυγό του Ριχίλδη, κόμισσα του Αινώ μέχρι την ενηλικίωση του μικρού Αρνούλφου.
Ανατροπή του ανιψιού του Αρνούλφου Γ'
Μετά τον θάνατο του Βαλδουίνου ΣΤ΄ όμως, ο Ροβέρτος καταπάτησε τον όρκο του και διεκδίκησε την διαδοχή. Τότε η νύφη του Ριχίλδη ζήτησε την βοήθεια του Φιλίππου Α΄ της Γαλλίας. Ο Γάλλος βασιλιάς κάλεσε τον Ροβέρτο Α΄ να εμφανιστεί μπροστά του, αλλά αρνήθηκε και συνέχισε την αντίσταση απέναντι στον Αρνούλφο και τη Ριχίλδη. Έτσι ο Φίλιππος Α΄ ετοίμασε στρατό να του επιτεθεί, σε συνεργασία με τους Νορμανδούς της θείας τού Αρνούλφου, Ματθίλδης υπό την ηγεσία του Γουλιέλμου Φίτζομπορν, 1ου κόμη του Έρεφορντ. Στο πλευρό τους ήταν επίσης και ο Ευστάθιος Β΄ κόμης της Βουλώνης. Στις 22 Φεβρουαρίου 1071, στη Μάχη του Κάσσελ, βρέθηκαν αντιμέτωποι οι δυο στρατοί: στη μάχη σκοτώθηκε ο νεαρός Αρνούλφος από τον Γερβόδο του Φλέμινγκ, 1ο κόμη του Τσέστερ, πιθανώς από ατύχημα. Ως αποτέλεσμα ο Ροβέρτος Α΄ της Φριζίας ανέβηκε στον θρόνο, η νύφη του Ριχίλδη όμως και ο μικρότερος γιος της Βαλδουίνος κατέφυγαν στο Αινώ, όπου συνέχισαν την αντίσταση τους.
Συμμετοχή σε Σταυροφορία
Τελικά ο Ροβέρτος Α΄ και ο εξάδελφός του Φίλιππος Α' συμφιλιώθηκαν: ο Ροβέρτος Α΄ του παραχώρησε την πόλη Κορμπί, ένα σημαντικό κέντρο εμπορίου στα σύνορα της Φλάνδρας με τη Γαλλία και έδωσε ως νύφη στον Φίλιππο Α΄ τη Μπέρθα της Ολλανδίας, κόρη της συζύγου του Γερτρούδης από τον πρώτο της γάμο. Αντίθετα με τον πατέρα του, είχε εχθρικές σχέσεις με τους Νορμανδούς και τον Γουλιέλμο Α΄ τον Κατακτητή· η Φλάνδρα έγινε καταφύγιο για τους εχθρούς τού Γουλιέλμου Α΄, όπως ο μεγαλύτερος γιος τού Γουλιέλμου, Ροβέρτος Β΄ της Νορμανδίας, όταν αυτός εναντιώθηκε στον πατέρα του. Ο Ροβέρτος Α΄ σχεδίαζε και μία ναυτική επίθεση στην Αγγλία με τον Κνούτο Δ΄ της Δανίας, σύζυγο της κόρης του Αδέλας, αλλά ματαιώθηκε με τη δολοφονία του Κνούτου Δ΄. Το 1086, με μια σημαντική ένοπλη συνοδεία, ταξίδεψε ως τους Αγίους Τόπους· στο ταξίδι της επιστροφής του συμπολέμησε με τον Αλέξιο Α΄ Κομνηνό εναντίον των Σελτζούκων. Σε μια μάχη επιτέθηκε εναντίον του ηγεμόνα τους Κερμπογκά και οι Χριστιανοί διέλυσαν το στρατό των Σελτζούκων.
Οικογένεια
Νυμφεύτηκε το 1063 τη Γερτρούδη των Μπίλλουνγκ, κόρη τού Βερνάρδου Β΄ δούκα της Σαξονίας και παιδιά τους ήταν:
Εξωτερικοί σύνδεσμοι
Κατηγορία:Κόμητες της Φλάνδρας Κατηγορία:Οίκος της Φλάνδρας
Εξωπυρηνική κληρονομικότητα
Στη Βιολογία και ειδικότερα σε θέματα του DNA, με τον όρο εξωπυρηνική κληρονομικότητα, (extranuclear inheritance), ή κυτταροπλασματική ή κυτοπλασματική κληρονομικότητα, (cytoplasmic inheritance) χαρακτηρίζεται γενικά ο έλεγχος ορισμένων χαρακτήρων των γενετικών παραγόντων (χρωμοσωμάτων) που βρίσκονται στο κυτταρόπλασμα των ευκαρυωτικών κυττάρων.
Γενικά
Οι διάφοροι κυτοπλασματικοί μηχανισμοί που παρατηρούνται στο κυτταρόπλασμα μπορεί να εμφανισθούν ως αρχικές "μητρικές" επιρροές στη δημιουργία διαφόρων σχηματισμών. Για παράδειγμα στον έλεγχο κληρονομικότητας των σπειρωμάτων του κελύφους του σαλιγκαριού του είδους Limnea, ο θηλυκός γαμέτης περιέχει περισσότερο κυτόπλασμα από τον αρσενικό.
Επίσης έχει εντοπιστεί DNA σε πολλά κυτταροπλασματικά οργανίδια όπως σε μιτοχόνδρια και σε χλωροπλάστες. Στις περιπτώσεις αυτές το DNA μπορεί κάλλιστα ν΄ αντιγραφεί και να λειτουργήσει έξω και ανεξάρτητα από τον πυρήνα του κυττάρου. Η κληρονομικότητα που παρατηρείται από μια τέτοια λειτουργία χαρακτηρίζεται εξωπυρηνική, ή από το χώρο που συμβαίνει αυτή, κυτταροπλασματική.
Είδη
Η εξωπυρηνική ή κυτταροπλσματική κληρονομικότητα διακρίνεται σε τρία είδη, κατ΄ αντιστοιχία δημιουργίας, που είναι: .
Πηγές
Κατηγορία:Γενετική
Εύρυτος του Ερμή
Ο Εύρυτος, γιος του θεού Ερμή, αναφέρεται από τον Απολλώνιο τον Ρόδιο ότι έλαβε μέρος στην Αργοναυτική Εκστρατεία. Επίσης, ο Εύρυτος του Ερμή συμμετείχε και νίκησε στους αγώνες τους οποίους διοργάνωσε ο Άκαστος προς τιμή του νεκρού Πελία, αγώνες πολύ υψηλού επιπέδου αφού σε αυτούς πήραν μέρος οι άριστοι από τους Έλληνες ήρωες της εποχής, όπως ο Πολυδεύκης, ο Άδμητος, ο Πηλέας, και άλλοι, ενώ υμνήθηκαν από τον ποιητή Στησίχορο στο ποίημά του «Άθλα επί Πελία».
Πηγές
Ευρυτος Κατηγορία:Παιδιά του Ερμή
Νέαρχος ΙΙ (αντιτορπιλικό)
Το Νέαρχος ΙΙ / D-219 ήταν αντιτορπιλλικό τύπου CHARLES F. ADAMS πρώην USS WADDEL-DDG24.
Χαρακτηριστικά
Διαστάσεις : 134Χ14,3Χ6,1 μ. – Εκτόπισμα : 3.370 τν. – Πρόωση : Ατμοστρόβιλοι 70.000 hp, 2 έλικες. – Ταχύτητα : 30 κόμβοι. – Οπλισμός : Κ/Β Ε/Ε harpoon, Κ/Β Ε/Α SM Mk I, 2 πυροβόλα 5 ιντσών/34, εκτοξευτής Τ/Λ ASROC, 2 τριπλοί Τ/Λ ΜΚ 32 εκτοξευτής ΗΝ αντιμέτρων και συσκευή αντιμέτρων Τ/Λ τύπου Fanfare. Διαθέτει επίσης ανάλογο εξοπλισμό κει συσκευές Ρ/Ε. – Πλήρωμα : 340 άτομα. Κατασκευάστηκε στα Ναυπηγεία USA Todd Shipyards Inc. Η καθέλκυση του έγινε στις 26 Οκτωβρίου 1963. Ύψωση της Ελληνικής σημαίας έγινε στο San Diego της California. Κατέπλευσε στην Ελλάδα στις 30 Νοεμβρίου 1992. Ομοίου τύπου πλοία : Κίμων ΙΙ, ΘΕΜΙΣΤΟΚΛΗΣ IV, Φορμίων, Νέαρχος ΙΙ.
Εξωτερικοί σύνδεσμοι
Κατηγορία:Ελληνικά αντιτορπιλικά
Κάρεν Μούιρ
Η Κάρεν Μούιρ (Karen Muir, 16 Σεπτεμβρίου 1952 - 1 Απριλίου 2013) ήταν Νοτιοαφρικανή κολυμβήτρια.
Στις 10 Αυγούστου του 1965, σε ηλικία 13 ετών, κατέπληξε το κοινό καθώς έγινε η νεαρότερη αθλήτρια που έκανε παγκόσμιο ρεκόρ, όταν κολύμπησε τις 100 γιάρδες ύπτιο σε 1'08"7 στο Μπλάκπουλ της Αγγλίας.
Στις 18 Αυγούστου του 1966, κατέρριψε στο Λίνκολν το παγκόσμιο ρεκόρ στα 200 μ. υπτίως με χρόνο 2.26.4. Στις 21 Ιουλίου του 1968, στο Λος Άντζελες, έκανε παγκόσμιο ρεκόρ στο ίδιο άθλημα με χρόνο 2.23.8. Στις 6 Ιουλίου του 1969 κατέρριψε στην Ουτρέχτη το παγκόσμιο ρεκόρ στα 100 μ. υπτίως με χρόνο 1.05.6.
Ομάδα Στρόναχ
Η Ομάδα Στρόναχ (γερμ. Team Stronach), πλήρες όνομα Ομάδα Στρόναχ για την Αυστρία (γερμ. Team Stronach für Österreich) είναι ένα Αυστριακό πολιτικό κόμμα το οποίο ιδρύθηκε από τον Αυστρο-Καναδό επιχειρηματία Φρανκ Στρόναχ.
Το κόμμα υποστηρίζει την έξοδο της Αυστρίας από την ζώνη του ευρώ και την επιστροφή στο σελίνι. Σε αντίθεση με άλλα κόμματα που υπερασπίζονται την έξοδο της χώρας από το ευρώ, το κόμμα δεν είναι κατά της μετανάστευσης. Επίσης, υποστηρίζει την μείωση της γραφειοκρατίας, την υιοθέτηση σταθερού φόρου 25% σε όλα τα εισοδήματα, την κατάργηση της υποχρεωτικής στράτευσης και την υιοθέτηση προκριματικών εκλογών.
Οι διαφημίσεις του κόμματος περιλαμβάνουν δηλώσεις στήριξης από τον Μπιλ Κλίντον και τον Λάρι Κινγκ.
Blackberry
Η BlackBerry Limited, γνωστή παλαιότερα ως Research In Motion Limited (RIM) είναι μια καναδική εταιρία τηλεπικοινωνιών και ασύρματων δικτύων, γνωστή με την ονομασία της θυγατρικής της εταιρίας BlackBerry στην οποία ανήκουν τα εμπορικά σήματα έξυπνων τηλεφώνων (smartphone) και υπολογιστών ταμπλέτας (tablet). Η έδρα της εταιρίας είναι στην πόλη Ουότερλου στην επαρχία του Οντάριο στον Καναδά. Ιδρύθηκε από τους επιχειρηματίες Μάικ Λαζαρίδη και Τζιμ Μπαλσίλι (Jim Balsillie), που υπηρέτησαν ως συνδιευθύνοντες σύμβουλοι μέχρι τον Ιανουάριο του 2012. Ο σημερινός διευθύνων σύμβουλος της εταιρίας είναι Θόρστιν Χάινς (Thorsten Heins).